Припрема часа за предмет:

ПРАВОСЛАВНИ КАТИХИЗИС

разред: VII вероучитељ : Тања Богдановић

редни број часа: датум :

НАСТАВНА ЈЕДИНИЦА: **,,Света Тајна брака,,**

ТИП ЧАСА: обрада

МЕТОДЕ: дијалошка,

ОБЛИЦИ: индивидуални , фронтални

**ПЛАН ЧАСА – ТОК НАСТАВНОГ РАДА**

1. Молитва за почетак часа

2. Увод

3. Стари завет о браки

4. Новозаветно учење о браку

5. Библијски текстови

6. Црквено венчање

Брак је створио Бог у Рају чим је створио мушко и женско, два пола. Брак је најстарија заједница словесних личности и уједно најстарија институција. Колико је брак важан за Бога види се по томе што уцелом Старом завету брак симболише и везу Бога и Јевреја. Као што муж, младожења воли и веран је својој жени, тако је Бог веран Јеврејима. И обрнуто: Јевреји треба да буду верни Богу као жена мужу. У Библији се алегоријски описује веза Бога и Изабраног народа као брачна веза. Библија и разуман човек међу највеће благослове сврстава живот мужа и жене у хармонији. Лепо је имати друга или пријатеља који те никада неће напустити, али муж и жена су бољи од обоје. Од постања Господ је својим промислом дао ову заједницу мужа и жене, и о двома говорио као о једном: мужа и жену створи их и нема више мушког и женског јер сте сви једно у Исусу Христу. Нема тако блиског односа међу људима као што је то у заједници мужа и жене, под условом да је њихова веза таква као што би требало да буде. Породица је основа сваког друштва.

Блуд је прељуба. У браку нема блуда јер нема прељубе. Веза Бога и народа се пореди са брачном везом у Старом завету. Христос је своја чуда почео на свадби у Кани Галилејској. И Христос се назива Жеником. А Црква невестом Христовом. Напуштање верности Богу је исто као и напуштање супружника.

Црква за брак каже да је Тајна. И јесте тајна јер је сваки брак веза за себе: нема два иста брака, ко што нема два иста пријатељства.

СТАРИ ЗАВЕТ

У Библији после стварања света, Бог ствара човека.

Прочитати и бјаснити стихове из Библије о стварању човека:

1. извештај:

1. Мој. 1, 26. ,,*Потом рече Бог: Да начинимо човека по свом обличју, као што смо ми, који ће бити господар од риба морских и од птица небеских и од стоке и од целе земље и од свих животиња што се мичу по земљи. 27. И створи Бог човека по обличју свом, по обличју Божјем створи га; мушко и женско створи их. 28. И благослови их Бог, и рече им Бог: Рађајте се и множите се, и напуните земљу, и владајте њом, и будите господари од риба морских и од птица небеских и од свих звери што се миче по земљи...*

2. извештај:

1. Мој. 2, 20. ,,*И Адам надеде име сваком живинчету и свакој птици небеској и свакој звери пољској; али се не нађе Адаму друг према њему. 21. И Господ Бог пусти тврд сан на Адама, те заспа; па му узе једно ребро, и место попуни месом; 22. И Господ Бог створи жену од ребра, које узе Адаму, и доведе је к Адаму.* *23. А Адам рече: Сада ето кост од мојих кости, и тело од мог тела. Нека јој буде име човечица, јер је узета од човека.* *24. Зато ће оставити човек оца свог и матер своју, и прилепиће се к жени својој, и биће двоје једно тело. ,,*

Човек и човечица, тако се у Библији називају мушкарац и жена. Именица човек подразумева и мушко и женско. Ева је Адаму била више него сестра или кћерка; она је била његово тело. Жену је Господ такође створио немоћну да без мужа рађа децу, тако да жена не би била самодовољна.

Пол- пола од целог. Неприметно, половине се привлаче. Тела мушкарца и жене да се зближе, јер у почетку жена је дошла од мужа, а од мужа и жене настадоше и други мужеви и жене. Видите ли сада како је блиска та заједница и како је њу Господ својим промислом створио од једне природе?

Брак је сједињење два бића, две половине у једно цело. Још тада пре толико хиљада година Библија каже да ,, *Зато ће оставити човек оца свог и матер своју, и прилепиће се к жени својој, и биће двоје једно тело.,,* Брачну љубав супружника Господ је узвисио изнад љубави према родитељима, јер ће због те љубави, човек оставити оца и мајку. Обратитти пажњу на савременост овог: оставити оца и мајку. Који се није поштовао у патријархату.

Чим су прекршили прву Божију заповест Адам и Ева су почели да се свађају. И до данас се у браку свађају.

Касније, када је Мојсије добио Десет Божијих заовести, седма каже: не чини прељубу. Јевреји су често били полигамни.

Мојсије је дозволио и развод : муж је морао дати жени отпусну књигу.

Билло је забрањено женити се са странкињама јер би то довело до идолопоклонства. Мада су често и то Јевреји кршили.

Мојсијев закон је до детаља установио како се жене и удају, како живе и како васпитавају децу. У Библији се каже да је добра жена дар Божији. Веридба је значила као да је девојка и момак у браку. Они су заручени. И данас је тако. Или би требало бити.

НОВИ ЗАВЕТ

Кор.1, 1-2 ,,*А за оно што ми писасте: Добро је човеку да се не дотиче жене. Али због блуда сваки нека има своју жену и свака нека има својега мужа.,,*

Еф.5, 22. *,,Жене, покоравајте се својим мужевима као Господу. 23. Јер муж је глава жени као што је и Христос глава Цркви, и Он је спаситељ тијела. 24. Но као што се Црква покорава Христу, тако и жене у свему својим мужевима. 25. Мужеви, волите своје жене као што и Христос заволе Цркву и себе предаде за њу, 26. Да је освети, очистивши је крштењем у води ријечју, 27. Да је стави преда се, славну Цркву, која нема мрље ни боре, или што томе слично, него да буде света и непорочна. 28. Тако су дужни и мужеви да воле своје жене као своја тијела; јер који воли своју жену, самога себе воли. 29. Јер нико никад не омрзну на своје тијело, него га храни и његује, као и Господ Цркву. 30. Јер смо удови тијела његова, од меса његова, и од костију његових. 31. Тога ради оставиће човјек оца својега и матер и прилијепиће се жени својој, и биће двоје једно тијело.32. Тајна је ово велика, а ја говорим о Христу и о Цркви. ,,*

Господ воли Цркву, тако исто у браку треба муж да воли своју жену јер,, нико никад не омрзну на своје тијело, него га храни и његује, као и Господ Цркву.,,

Црка своје учење о браку заснива на вољи Божијиј, тј. на његовој замисли да *,,двоје једно буду,,.* Сетите се ,,пола,,. Да двоје буду једно цело. Да се допуњују. Јер оно што нема жена има мушкарац и обрнуто. Савремена нука каже да у женама има мањак мушких хормона а у мушкарцима мањак женских. С особинама је исто. Развод Христос допушта само због прељубе. Црва додаје и ако је један супружник малтретиран.

За Православну Цркву: Брак је Света тајна по којој се два лица различитог пола на начин прописан од стране Цркве везују доживотном духовном и телесном везом, ради потпуне животне заједнице и рађања и васпитања деце. Црква не види циљ православног брака само у рађању деце, него прво у пуноћи заједничког живота мужа и жене, а затим у рађању деце. Венци или круне - показују царско достојанство и круну љубави супружника коју Црква благосиља. Брачна заједница је слика мале цркве или домаће цркве-породице.

Апостол Павле каже: *,,Али због блуда, сваки нека има своју жену и свака нека има свога мужа.,,*

По Новом завету, само је један разлог за брак - спречавање блуда. Због тога је брак дат као лек. Ако намеравате да блудничите и после венчања, брак је бескористан и узалудан, и не само узалудан него и штетан. Кад блудничи неожењен, то и није толико ужасно као кад то чини ожењен. Ови греси су узрок растурања многих породица, и почетак жучних свађа. У прељуби не страда један, онај преварени, већ целе породице.

Православна Црква посматра брак као Божанску установу. Због тога хришћански брак захтева: високи морал, верност; жртву, самоодрицање и љубав међу младенцима

Реч подвиг је старог словенског порекла и долази од речи "двиг", а значи: устати, кренути ка неком. И подвиг заиста јесте корак ка неком. И нема бољег подвига у животу него што је то брачни подвиг.

Некада су се уговарали бракови.

Породица је Црква у малом, отац је свештеник куће, или мајка. Црква инсистира на породици као првој и најважнијој Цркви. Мала држава у којој су краљ и краљица муж и жена. Зато се и ствља круна на њихове главе приликом венчања у Цркви, као знак достојанства.

ЦРКВЕНО ВЕНЧАЊЕ

Да би се венчали у Цркви морају да буду крштени. У Цркви , пред Богом младенци дају обећање пред Богом, Црквом, кумовима, и то бива благословено чином венчања. Даје им се благослов ка Царству небеском. Три недеље раније морају младенци да се јаве свештеника. Пита се дали неко зна неки разлог зашто они не би могли да ступе у брак. Некада је било предбрачна прирпрема.

1. Чин. Изјава о добровољном ступању у брак.
2. Благослов брака од стране свештеника, и ставља им венце, и у име Оца и Сина и Светог Духа иг благослови
3. Црква забрањује брак до десетог колена. Забрањује и ако су у духовном сродству.

Прстен, бурма се носи не да би се видело да је неко држављанин неке земље, или неког клуба, већ да би се видело да је брачан. Не дирај, не удварај се ономе које у браку. Прстен то говори.